Opførelse af etageejendom [adresse] 
BESLUTNING 
Signe Iversen, William Madsen, Åge Bertelsen, Oscar Koch og Tonny Thygesen kunne 
tiltræde indstillingen i overensstemmelse med Magistratens anbefaling.  
René Overgaard tog forbehold med henblik på en nærmere drøftelse i byrådsgruppen.  
Poul Mathiasen var forhindret i at deltage i udvalgets behandling af sagen.  
Teknik og Miljø bemyndiges til at meddele de fornødne tilladelser til en etageejendom i 4 etager på [adresse] 
 
RESUMÉ 
Der er søgt om tilladelse til at opføre en etageejendom i 4 etager med 7 lejligheder på [adresse], [adresse] 
C.   
 
 
Ejendommen ligger i kommuneplanens rammeområde 040302BO, der fastlægger områdets anvendelse til 
boligformål i form af etagebebyggelse i maksimalt 4 etager, hvor hensynet til den arkitektoniske 
helhedsvirkning skal være bestemmende for hvilket etageantal, der konkret kan tillades. Normalt kan 
hushøjden på nabobebyggelsen ikke overskrides. Husdybden må være 10 meter.    
 
 
Nuværende bebyggelse i form af byhus i 1½ etage søges nedrevet.    
 
 
På nærliggende ejendom, [adresse], er et byhus i 1½ etage nedrevet, og der er ansøgt om tilladelse til at 
opføre en etageejendom i 5 etager med 10 lejligheder.    
 
 
En naboorientering har givet anledning til flere indsigelser mod byggeriet. Indsigelserne omhandler primært 
byggeriets arkitektur og højde, skygge-/indbliksgener, parkeringsforhold og områdets særlige karakter.   
 
 
Teknik og Miljø vurderer, at projektet er tilpasset det omgivende miljø, og at projektets samlede omfang og 
indvirkning på omgivelserne ikke vil gå ud over, hvad der må forventes i området. 
INDSTILLING 
At byrådet godkender det ansøgte projekt og bemyndiger Teknik og Miljø til at meddele de fornødne 
tilladelser. 
Sagens forløb 
03-09-2014 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
08-09-2014 Magistraten 
 
Fremsendes til [adresse] med bemærkning, at Magistraten i mødet den 8. september 2014 anbefaler, at 
byrådet tiltræder Magistratsafdelingen for Teknik og Miljøs indstilling af 27. august 2014. 
 
 
Yasmin Johnsen tog forbehold. 
 
 
Charlotte Thygesen var forhindret i at deltage i sagens behandling. 
 
[adresse] Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 24. september 2014 
 
29-09-2014 Teknisk Udvalg 
 
Signe Iversen, William Madsen, Åge Bertelsen, Oscar Koch og Tonny Thygesen kunne tiltræde 
indstillingen i overensstemmelse med Magistratens anbefaling.  
 
René Overgaard tog forbehold med henblik på en nærmere drøftelse i byrådsgruppen.  
 
Poul Mathiasen var forhindret i at deltage i udvalgets behandling af sagen. 
 
08-10-2014 [adresse] 
 
Beslutning ikke frigivet 
 
